1. Εφόσον η κατ΄ άρθρο 215 §2 ΚΠολΔ προθεσμία κλήτευσης του εναγομένου ευρίσκεται εντός του χρονικού διαστήματος της αναστολής, το χρονικό διάστημα της αναστολής δεν υπολογίζεται, αλλά μετά τη λήξη αυτής η άνω προθεσμία παρατείνεται για όσο χρονικό διάστημα υπολείπεται για να συμπληρωθεί η προθεσμία των τριάντα (30) ημερών, οπότε αντίστοιχα και η προθεσμία του άρθρου 237 §§1 ΚΠολΔ, θα παρατείνεται,από τη λήξη της αναστολής για όσο χρονικό διάστημα υπολείπεται για να συμπληρωθεί η προθεσμία των εκατό (100) ημερών.
2. Στις προθεσμίες κατάθεσης προτάσεων και προσθήκης αντίκρουσης κατ΄ άρθρο 237 §§ 1,2 ΚΠολΔ (νέα τακτική διαδικασία Πολυμελούς και Μονομελούς), εφόσον οι άνω προθεσμίες λήγουν εντός του χρονικού διαστήματος της αναστολής, το χρονικό διάστημα αυτής δεν υπολογίζεται, αλλά μετά τη λήξη της αναστολής οι άνω προθεσμίες παρατείνονται για όσο χρονικό διάστημα υπολείπεται για να συμπληρωθεί η προθεσμία των εκατό (100) ημερών. Το ίδιο ισχύει και στις προθεσμίες του άρθρου 238 ΚΠολΔ επί παρεμβάσεων, προσεπικλήσεων, ανακοινώσεων και ανταγωγών στη περίπτωση του άρθρου 237 ΚΠολΔ.
3. Στις εκκρεμείς υποθέσεις της παλαιάς τακτικής διαδικασίας του πολυμελούς, εφόσον η 20ήμερη προθεσμία προκατάθεσης των προτάσεων και η 15νθήμερη προθεσμία της προσθήκης - αντίκρουσης πριν τη δικάσιμο εμπίπτουν εντός του χρονικού διαστήματος της αναστολής, οι σχετικές δίκες θα πρέπει να αναβάλονται με αίτημα των διαδίκων ή να ματαιώνονται.
4. Σε κάθε περίπτωση που η συζήτηση υπόθεσης οποιουδήποτε βαθμού δικαιοδοσίας ματαιωθείδιαρκούσης της αναστολής, ο πρόεδρος του τριμελούς συμβουλίου ή ο αρμόδιος δικαστής υποχρεούται όπως, εντός δέκα πέντε (15) ημερών από τη λήξη της αναστολής,με πράξη του, ορίσειαυτεπαγγέλτως νέα ημέρα και ώρα συζήτησης της ματαιωθείσας υπόθεσης στο ακροατήριο, με τον ίδιο εισηγητή. Η εγγραφή της υπόθεσης στο οικείο πινάκιο γίνεται με πρωτοβουλία του γραμματέα και ισχύει ως κλήτευση όλων των διαδίκων. Με πρωτοβουλία του γραμματέα μπορεί να γνωστοποιείται η δικάσιμος που ορίστηκε κατά τα άνω είτε με αποστολή ηλεκτρονικού μηνύματος στη διεύθυνση ηλεκτρονικού ταχυδρομείου των διαδίκων είτε με ανάρτηση στην πύλη ψηφιακών υπηρεσιών δικαστηρίων solon.gov.gr. για όσα δικαστήρια και διαδικασίες έχουν ενταχθεί στο εν λόγω σύστημα.
5. Στις προθεσμίες άσκησης των ενδίκων μέσων, (άρθρα 503 §1, 518 §§1,2, 598, 545 §§1,2 και 564 ΚΠολΔ), και των ανακοπών των άρθρων 632, 633, 642, 933 ΚΠολΔ εφόσον αυτές λήγουν κατά το χρονικό διάστημα της αναστολής, το χρονικό διάστημα αυτής δεν υπολογίζεται, αλλά μετά τη λήξη αυτήςοι εν λόγω προθεσμίες παρατείνονται για όσο χρονικό διάστημα υπολείπεται για να συμπληρωθεί η αντίστοιχη προβλεπόμενη από το νόμο προθεσμία. Το ίδιο ισχύει και στις προθεσμίες άσκησης πρόσθετων λόγων έφεσης (άρθρο 520 §2), αναίρεσης (άρθρο 569 ΚΠολΔ), ανακοπής κατά διαταγής πληρωμής κατ΄ άρθρο 585 §2 ΚΠολΔ και ανακοπής του άρθρου 933 §1 ΚΠολΔ, όπως και στην προθεσμία άσκησης αντέφεσης (άρθρο 523 §2 ΚΠολΔ). Κατόπιν αυτού όταν η συζήτηση των ενδίκων μέσων της εφέσεως και της αναιρέσεως καθώς και των άνω ανακοπών έχει προσδιορισθεί σε δικάσιμο μετά τηλήξη της αναστολής,πλην όμως σε χρόνο βραχύτερο της συμπλήρωσης της προθεσμίας άσκησης των πρόσθετων λόγων, ο εκκαλών, ο αναιρεσείων και ο ανακόπτωναντίστοιχα θα μπορεί να ζητήσει την αναβολή της συζήτησής τους για το λόγο, ότι δεν κατέστη δυνατή η άσκηση των πρόσθετων λόγων πριν από τη συζήτηση του σχετικού ενδίκου μέσου ή βοηθήματος. Επίσης ο εφεσίβλητος μπορεί κατά τη συζήτηση να υποβάλει αίτημα αναβολής για το λόγο ότι δεν μπόρεσε να ασκήσει εμπρόθεσμα αντέφεση.
6. Στις δίκες ενώπιον του Εφετείου, που αφορούν εφέσεις κατά ερήμην αποφάσεων, που είχαν εκδοθεί κατά την παλαιά τακτική διαδικασία του πολυμελούς, εφόσον η 20ήμερη προθεσμία προκατάθεσης των προτάσεων και η 15νθήμερη προθεσμία της προσθήκης αντίκρουσης πριν τη δικάσιμο εμπίπτουν εντός του χρονικού διαστήματος της αναστολής, οι σχετικές δίκες θα πρέπει να αναβάλονται με αίτημα των διαδίκων ή να ματαιώνονται.
7. Στις εκκρεμείς υποθέσεις ενώπιον του Αρείου Πάγου, όταν η κατ΄ άρθρο 570 §1 ΚΠολΔ προθεσμία κατάθεσης των προτάσεων ή η κατ΄ άρθρο 570 §3 ΚΠολΔ προθεσμία κατάθεσης των εγγράφων εμπίπτει εντός του χρονικού διαστήματος της αναστολής, πλην όμως η συζήτηση της αναίρεσης έχει προσδιορισθεί σε χρόνο βραχύτερο της συμπλήρωσης των άνω προθεσμιών, τότε ο έχων την αντίστοιχηδικονομική υποχρέωση διάδικος μπορεί να υποβάλει αίτημα αναβολής της συζήτησης της αναίρεσης για το λόγο της εκ μέρους του αδυναμίας τήρησης των άνω προθεσμιών.
8. Η αναστολή της προθεσμίας του άρθρου 228 ΚΠολΔ, των τριάντα ή εξήντα ημερών κλήτευσης των διαδίκων πριν τη δικάσιμο, η οποία όμως έχει προσδιορισθεί σε χρόνο βραχύτερο της συμπλήρωσης της προθεσμίας κλήτευσης, θα έχει ως αναγκαία συνέπεια την αναβολή ή ματαίωση της συζήτησης λόγω έλλειψης της κλήτευσης.
9. Εφόσον η κατ΄άρθρα 954 §2 και 993 §2 ΚΠολΔ επτάμηνη ή οκτάμηνη προθεσμία ορισμού πλειστηριασμού βρίσκεται εντός του χρονικού διαστήματος της αναστολής, λαμβανομένου υπόψη, ότι κατά το ίδιο χρονικό διάστημα είναι αδύνατη η συζήτηση ανακοπής του άρθρου 933 ΚΠολΔ κατά της εκτέλεσης για τους λόγους ανακοπής που προβλέπονται στη διάταξη του άρθρου 934 §1 ΚΠολΔ, θα πρέπει να ορίζεται νέα ημερομηνία πλειστηριασμού σε τουλάχιστον επτά μήνες από τη λήξη του χρόνου της αναστολής. Επίσης στις περιπτώσεις πλειστηριασμών των άρθρων 966 §§2, 3 ΚΠολΔ και 973 §1 ΚΠολΔ, εάν δεν έχουν ολοκληρωθεί όλες οι κατά νόμο απαιτούμενες διατυπώσεις δημοσιότητας και επιδόσεων πριν την έναρξη της αναστολής, εφόσον οι προθεσμίες διεξαγωγής τους ευρίσκονται εντός του χρόνου της αναστολής, θα προσδιορίζεται νέα ημερομηνία πλειστηριασμού ισόχρονης προθεσμίαςαπό το χρόνο λήξης της αναστολής. Περαιτέρω θα πρέπει να γίνει ρητή πρόβλεψη, προκειμένου να μην καταλείπεται οποιαδήποτε αμφιβολία, ότι όλο το χρονικό διάστημα της αναστολής, όσο και το χρονικό διάστημα του νέου επτάμηνου μετά τη λήξη του χρόνου αναστολής για το νέο πλειστηριασμό στις περιπτώσεις των άρθρων 954 §2 και 993 §2 ΚΠολΔ,ή των προθεσμιών των άρθρων 966 §§2, 3 ΚΠολΔ και 973 §1 ΚΠολΔ για τον νέο πλειστηριασμό,δεν υπολογίζονται στη προθεσμία του άρθρου 1019 ΚΠολΔ. Επειδή όμως η προτεινόμενη λύση στις παραπάνω περιπτώσεις δεν θα μπορούσε να υποστηριχθεί ευθέως από τις υφιστάμενες διατάξεις, καθίσταται πλέον αναγκαίο για λόγους ασφάλειας δικαίου, υπό την έννοια αφενός μεν της σταθερότητας και προβλεψιμότητας των νομικών και πραγματικών καταστάσεων που έχουν ήδη διαμορφωθεί, αφετέρου δε του αποκλεισμού των αιφνιδίων μεταβολών αυτών, χάριν της προστασίας κυρίως του οφειλέτη, να υπάρξει ρητή πρόβλεψη των παραπάνω σε μία νέα ΚΥΑ. Έτσι η προτεινόμενη διατύπωση στην Κ.Υ.Α. θα μπορούσε να έχει ως ακολούθως: «*Εφόσον η κατ΄ άρθρα 954 §2 και 993 §2 ΚΠολΔ επτάμηνη ή οκτάμηνη προθεσμία ορισμού πλειστηριασμού βρίσκεται εντός του χρονικού διαστήματος της αναστολής, ορίζεται νέα ημερομηνία πλειστηριασμού τουλάχιστον σε επτά μήνες από τη λήξη του χρόνου της αναστολής.Στις περιπτώσεις πλειστηριασμών των άρθρων 966 §§2, 3 ΚΠολΔ και 973 §1 ΚΠολΔ, εάν δεν έχουν ολοκληρωθεί όλες οι κατά νόμο απαιτούμενες διατυπώσεις δημοσιότητας και επιδόσεων πριν την έναρξη της αναστολής, εφόσον οι προθεσμίες διεξαγωγής τους ευρίσκονται εντός του χρόνου της αναστολής, θα προσδιορίζεται νέα ημερομηνία πλειστηριασμού ισόχρονης προθεσμίας από το χρόνο λήξης της αναστολής. Τα χρονικά διαστήματα της αναστολής καθώς και του προσδιορισμού των νέων, κατά τα άνω, πλειστηριασμών, δεν υπολογίζονται στην προθεσμία του άρθρου 1019 § 1 ΚΠολΔ*».
10. Το χρονικό διάστημα της αναστολής δεν υπολογίζεται στις παρακάτω ενδεικτικά αναφερόμενες προθεσμίες, οπότε από τη λήξη της αναστολής η αντίστοιχη προθεσμία θα παρατείνεται για όσο χρονικό διάστημα υπολείπεται για να συμπληρωθεί η εκάστοτε προθεσμία, ήτοι οι προθεσμίες των άρθρων του ΚΠολΔ: 153, 220, 630Α, 715 §5, 729 §5, 847 §2, 926 §2, 934 §1 στοιχ. α΄, β΄, 995, 973 §§1, 6, 974, 979 §2, 985 §2, 986 παρ.1, 988, 955, 1010, 1019.